पाएं अपने शहर की ताज़ा ख़बरें और फ्री ई-पेपरडाउनलोड करें
थाना सिटी पुलिस ने मीट की दुकान खोलने पर एक व्यक्ति के खिलाफ मामला दर्ज किया है। एएसआई राम सिंह ने बताया कि वह पुलिस पार्टी के साथ नेहरू गेट पर मौजूद थे। इस दौरान उन्हें सूचना मिली की गुरूतेग बहादुर नगर निवासी मनप्रीत सिंह व चक्क फल्लू निवासी केवल राम सब्जी मंडी में मीट की दुकान करते हैं। जो कर्फ्यू के बावजूद दुकान खोल ग्राहकों को कच्चा मीट काटकर दे रहे हैं। इस संबंध में पुलिस ने आरोपियों के खिलाफ धारा- 188, 269, 270 व डिजास्टर मैनेजमेंट एक्ट के तहत मामला दर्ज किया है।
वहीं थाना सिटी पुलिस ने कर्फ्यू में बाहर घूमने पर एक व्यक्ति के खिलाफ मामला दर्ज किया है। एसआई असीम हंस ने बताया कि वह पुलिस पार्टी के साथ पुरानी दाना मंडी मौजूद थे। इस दौरान उन्होंने मोहल्ला गुरू रविदास नगर की ओर से एक नौजवान को आते देखा। जिसे पुलिस पार्टी की ओर से शक के आधार पर रोक कर उसका नाम पता पूछा। उसने अपना नाम गुरु रविदास नगर निवासी जगदीश कुमार बताया। उन्होंने कर्फ्यू में घूमने का कारण पूछा। लेकिन वह कोई भी कारण नहीं बता सका। पुलिस ने आरोपी के खिलाफ 188, 269, 270 व डिजास्टर मैनेजमेंट एक्ट के तहत मामला दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn